Document ID: 32002D0840

32002D0840
L 287/40
SLUŽBENI LIST EUROPSKE UNIJE
23.10.2002.
ODLUKA KOMISIJE
od 23. listopada 2002.
o donošenju popisa odobrenih objekata za ozračivanje hrane u trećim zemljama
(priopćena pod brojem dokumenta C(2002) 3994)
(Tekst značajan za EGP)
(2002/840/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 1999/2/EZ Europskog parlamenta i Vijeća od 22.veljače 1999. o usklađivanju zakonodavstava država članica u odnosu na hranu i sastojke hrane podvrgnute ionizirajućem zračenju (1), a posebno njezin članak 9. stavak 2.,
budući da:
(1)
U skladu s Direktivom 1999/2/EZ, hrana podvrgnuta ionizirajućem zračenju ne smije se uvoziti iz treće zemlje osim ako je obrađena u objektu za ozračivanje koji je odobrila Zajednica.
(2)
Komisija je primila zahtjeve za odobrenje od tri objekata za ozračivanje u Južnoj Africi i jednog u Mađarskoj putem njihovih nadležnih tijela. Stručnjaci Komisije su pregledali objekte za ozračivanje kako bi provjerili udovoljavaju li zahtjevima Direktive 1999/2/EZ, a posebno jamči li službeni nadzor da udovoljavaju zahtjevima članka 7. te Direktive.
(3)
Objekti u Južnoj Africi i Mađarskoj udovoljavali su većini zahtjeva Direktive 1999/2/EZ. Nedostatke, koje je Komisija utvrdila, na odgovarajući način su uklonila južnoafrička i mađarska nadležna tijela. Popis koji treba usvojiti ovom Odlukom treba biti redovito preispitivan.
(4)
Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Popis odobrenih objekata za ozračivanje u smislu članka 9. stavka 2. Direktive 1999/2/EZ naveden je u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 23. listopada 2002.

Labels: 17
16
7
3
18